STOŽER CIVILNE ZAŠTITE REPUBLIKE HRVATSKE 


Stožer civilne zaštite Republike Hrvatske utvrdio je 26. siječnja 2022. pročišćeni tekst 
Odluke o uvođenju posebne sigurnosne mjere obveznog predočenja dokaza o 
testiranju, cijepljenju ili preboljenju zarazne bolesti COVID-19 prilikom prijema 
pacijenata u prostorima zdravstvenih ustanova, trgovačkih društava koja obavljaju 
zdravstvenu djelatnost i privatnih zdravstvenih djelatnika. 


Pročišćeni tekst Odluke o uvođenju posebne sigurnosne mjere obveznog predočenja 
dokaza o testiranju, cijepljenju ili preboljenju zarazne bolesti COVID-19 prilikom 
prijema pacijenata u prostorima zdravstvenih ustanova, trgovačkih društava koja 
obavljaju zdravstvenu djelatnost i privatnih zdravstvenih djelatnika obuhvaća: 


Odluku o uvođenju posebne sigurnosne mjere koju su zdravstvene ustanove, 
trgovačka društva koja obavljaju zdravstvenu djelatnost i privatni zdravstveni 
djelatnici obvezni provoditi prilikom prijema pacijenata od 28. rujna 2021. (,Narodne 
novine“, br. 105/21.), koja je stupila na snagu 4. listopada 2021. 


Odluku o izmjeni Odluke o uvođenju posebne sigurnosne mjere koju su 
zdravstvene ustanove, trgovačka društva koja obavljaju zdravstvenu djelatnost i 
privatni zdravstveni djelatnici obvezni provoditi prilikom prijema pacijenata od 5. 
listopada 2021. (,Narodne novine“, br. 108/21.), koja je stupila na snagu 7. 
listopada 2021. 


Odluku o izmjenama i dopunama Odluke o uvođenju posebne sigurnosne mjere 
koju su zdravstvene ustanove, trgovačka društva koja obavljaju zdravstvenu 
djelatnost i privatni zdravstveni djelatnici obvezni provoditi prilikom prijema 
pacijenata od 24. siječnja 2022. (,Narodne novine“, br. 10/22.), koja je stupila na 
snagu 25. siječnja 2022. 

ODLUKA 


o uvođenju posebne sigurnosne mjere obveznog predočenja dokaza 
o testiranju, cijepljenju ili preboljenju zarazne bolesti COVID-19 
prilikom prijema pacijenata u prostorima zdravstvenih ustanova, 

trgovačkih društava koja obavljaju zdravstvenu djelatnost i privatnih 

zdravstvenih djelatnika 


Ovom Odlukom se, radi zaštite pučanstva od zaraze i prijenosa te suzbijanja bolesti 
COVID-19 uzrokovane virusom SARS-CoV-2, naređuje zdravstvenim ustanovama, 
trgovačkim društvima koja obavljaju zdravstvenu djelatnost i privatnim zdravstvenim 
radnicima, da prilikom prijema pacijenata kod kojih se planira hospitalizacija, 
provođenje dijagnostičko-terapijskih zahvata koji generiraju aerosol u specijalističko- 
konzilijarnoj ili bolničkoj zdravstvenoj zaštiti, zatraže predočenje EU digitalne COVID 
potvrde ili odgovarajućeg drugog dokaza o cijepljenju, preboljenju odnosno testiranju. 


EU digitalnu COVID potvrdu ili odgovarajući drugi dokaz o cijepljenju, preboljenju 
odnosno testiranju obvezni su predočiti i drugi pacijenti kojima je potrebna medicinsku 
skrb, ako se procijeni da postoji visoki rizik od širenja infekcije virusom SARS-CoV-2. 


EU digitalnu COVID potvrdu ili odgovarajući drugi dokaz o cijepljenju, preboljenju 
odnosno testiranju obvezne su predočiti i osobe u pratnji pri porodu, roditelji/skrbnici 
koji borave u smještaju s djecom te osobe koje dolaze u pratnji pacijenata i u posjete 
hospitaliziranim pacijentima. 


l.a 


Zdravstvene ustanove, trgovačka društva koja obavljaju zdravstvenu djelatnost i 
privatni zdravstveni radnici iz točke I. ove Odluke nositelji su zdravstvene djelatnosti 
od interesa za Republiku Hrvatsku koja se obavlja kao javna služba te se u smislu 
zakona koji uređuje zaštitu pučanstva od zaraznih bolesti i ove Odluke smatraju 
javnopravnim tijelima (u daljnjem tekstu: pružatelji zdravstvene zaštite), a zakonski 
zastupnik pružatelja zdravstvene zaštite odgovornom osobom. 


Iznimno od točke I. ove Odluke, EU digitalnu COVID potvrdu ili odgovarajući drugi 
dokaz o cijepljenju, preboljenju odnosno testiranju nisu obvezni predočiti pacijenti kada 
dolaze u zdravstvenu ustanovu radi pružanja hitne medicinske pomoći, radi pružanja 
zdravstvene skrbi zbog sumnje na COVID-19 ili Zbog potvrđene bolesti COVID-19, kao 
i prilikom pružanja zdravstvenih usluga na primarnoj razini zdravstvene zaštite. 


Iznimno od točke I. ove Odluke, pacijenti koji ne posjeduju EU digitalnu COVID potvrdu 
ili odgovarajući drugi dokaz o cijepljenju, preboljenju odnosno testiranju, a dolaze zbog 
planirane hospitalizacije ili zbog planiranog dijagnostičko-terapijskih zahvata koji 
na temelju trijaže procijeni visoki rizik izloženosti infekciji, kod kojih bi odgađanje 
prijema narušilo zdravstveno stanje, zaprimaju se, izoliraju, testiraju te im se u slučaju 
pozitivnog nalaza pruža odgovarajuća zdravstvena skrb u izolaciji. 


Pacijenti, pratnja pri porodu, roditelji/skrbnici koji borave u smještaju s djecom te osobe 
koje dolaze u pratnji pacijenata i u posjete hospitaliziranim pacijentima iz točke I. ove 
Odluke obvezni su EU digitalnu COVID potvrdu ili odgovarajući dokaz o cijepljenju, 
preboljenju odnosno testiranju predočiti na uvid ovlaštenoj osobi pružatelja 
zdravstvene zaštite koji obavlja zdravstvenu djelatnost iz točke I. ove Odluke. 


EU digitalnu COVID potvrdu ili odgovarajući dokaz o cijepljenju, preboljenju odnosno 
testiranju nisu obvezne predočiti nužne osobe u pratnji maloljetnih pacijenata, kao i 
nužne osobe u pratnji odraslih osoba koje se zbog narušenog zdravstvenog stanja ne 
mogu same bez pratnje sigurno kretati u zdravstvenoj ustanovi. 


EU digitalnu COVID potvrdu ili odgovarajući dokaz o cijepljenju, preboljenju odnosno 
testiranju nisu obvezna predočiti djeca u dobi do 12 godina koja su u pratnji pacijenata 
jer nemaju s kime ostati kod kuće, kao i djeca u dobi do 12 godina u posjeti 
hospitaliziranim roditeljima/skrbnicima, braći i sestrama. 


lIl.a 


Pacijentima, osobama u pratnji pri porodu, roditeljima/skrbnicima koji borave u 
smještaju s djecom te osobama koje dolaze u pratnji pacijenata i u posjete 
hospitaliziranim pacijentima iz točke I. ove Odluke, koji ovlaštenoj osobi pružatelja 
zdravstvene zaštite odbiju predočiti na uvid EU digitalnu COVID potvrdu ili drugi 
odgovarajući dokaz o testiranju, cijepljenju ili preboljenju zarazne bolesti COVID-19, a 
prema ovoj Odluci su to obvezni učiniti, nije dozvoljeno ući u prostore pružatelja 
zdravstvene zaštite, osim u slučajevima i na način propisan u točki II. stavku 2. ove 
Odluke. 


Ako u slučaju iz stavka 1. ove točke ne osigura provedbu posebne sigurnosne mjere 
predočenja EU digitalne COVID potvrde ili drugog odgovarajućeg dokaza o testiranju, 
cijepljenju ili preboljenju zarazne bolesti COVID-19, odgovorna osoba iz točke I.a ove 
Odluke podliježe prekršajnoj odgovornosti sukladno zakonu kojim se uređuje zaštita 
pučanstva od zaraznih bolesti. 


U smislu ove Odluke, smatra se da odgovorna osoba nije osigurala provedbu posebne 
sigurnosne mjere iz stavka 2. ove točke ako je izrijekom odbila osigurati njezino 
provođenje ili je to učinila prešutno na način da je: 


— propustila odrediti jednu ili više osoba za neposrednu provedbu posebne 
sigurnosne mjere obveznog predočenja dokaza o testiranju, cijepljenju ili 
preboljenju zarazne bolesti COVID-19 prije ulaska u prostore pružatelja 
zdravstvene zaštite, ili 


— propustila osigurati, to jest organizirati i naložiti da osoba određena za neposrednu 
provedbu posebne sigurnosne mjere obveznog predočenja dokaza o testiranju, 
cijepljenju ili preboljenju zarazne bolesti COVID-19 bez odgode prijavi njoj i 
nadležnom tijelu ulazak u prostore pružatelja zdravstvene zaštite osobe koja je 
odbila predočiti dokaz, ali je suprotno zabrani ušla u te prostore. 


IV. 


Činjenicu da su testirane na virus SARS-CoV-2 , odnosno da su cijepljene ili preboljele 
bolesti COVID-19 mogu dokazivati predočenjem odgovarajućeg drugog dokaza 
sljedeće kategorije osoba: 


— osobe koje su preboljele bolest COVID-19 i dijagnoza im je postavljena na temelju 
brzog antigenskog testa unazad 12 mjeseci 


— osobe koje su imale dijagnosticirane COVID bolesnike u obitelji i imale su s tim 
oboljelima kontakte, proglašavane su takozvanim vjerojatnim slučajem te im bolest nije 
dijagnosticirana laboratorijskim testom 


— osobe kojima je bolest COVID-19 dijagnosticirana PCR testom prije više od 6 
mjeseci, a manje od 12 mjeseci 


— osobe koje su preboljele bolest COVID-19, bolest im je dijagnosticirana PCR-om, 
BAT-om ili su bili vjerojatni slučaj, a cijepljene su jednom dozom cjepiva unutar 8 
mjeseci od preboljenja te nije prošlo više od 12 mjeseci od primitka prve doze. 


Osobe iz stavka 1. podstavka 1. ove Odluke preboljenje mogu dokazati potvrdom 
lječnika primarne zdravstvene zaštite koju isti izdaje na temelju nalaza brzog 
antigenskog testa. 


Osobe iz stavka 1. podstavka 2. ove Odluke preboljenje mogu dokazati potvrdom 
lječnika primarne zdravstvene zaštite o preboljenju unutar 12 mjeseci, a na temelju 
medicinske dokumentacije. 


Osobe iz stavka 1. podstavka 3. ove Odluke preboljenje mogu dokazati potvrdom o 
preboljenju izdanom od liječnika primarne zdravstvene zaštite ili nalazom PCR testa 
ne starijim od 12 mjeseci. 


Osobe iz stavka 1. podstavka 4. ove Odluke preboljenje i cijepljenje mogu dokazati 
potvrdom liječnika primarne zdravstvene zaštite o preboljenju ili nalazom pozitivnog 
PCR testa i potvrdom o cijepljenju jednom dozom cjepiva protiv bolesti COVID-19 pri 
čemu je datum cijepljenja unutar 8 mjeseci od preboljenja, a nije prošlo više od 12 
mjeseci od cijepljenja. 


V. 


Tijekom boravka u prostoru u kojem se obavlja zdravstvena djelatnost obvezno je 
pridržavati se svih propisanih protuepidemijskih mjera, posebnih preporuka i uputa 
Hrvatskog zavoda za javno zdravstvo te sigurnosne mjere uvedene ovom Odlukom. 


VI. 


Pružatelji zdravstvene zaštite iz točke I. stavka 1. ove Odluke obvezni su osigurati 
provedbu ove Odluke. 


ZAVRŠNE ODREDBE 


Završna odredba 


Odluke o uvođenju posebne sigurnosne mjere koju su zdravstvene ustanove, 
trgovačka društva koja obavljaju zdravstvenu djelatnost i privatni zdravstveni 
djelatnici obvezni provoditi prilikom prijema pacijenata od 28. rujna 2021. 
(,Narodne novine“, br. 105/21.): 


IX. 
Ova Odluka objavit će se u ,Narodnim novinama“, a stupa na snagu 4. listopada 2021. 


Završna odredba 


Odluke o izmjeni Odluke o uvođenju posebne sigurnosne mjere koju su 
zdravstvene ustanove, trgovačka društva koja obavljaju zdravstvenu djelatnost 
i privatni zdravstveni djelatnici obvezni provoditi prilikom prijema pacijenata od 
5. listopada 2021. (,Narodne novine“, br. 108/21.): 


lI. 
Ova Odluka objavit će se u ,Narodnim novinama“, a stupa na snagu 7. listopada 2021. 


Završne odredbe 


Odluke o izmjenama i dopunama Odluke o uvođenju posebne sigurnosne mjere 
koju su zdravstvene ustanove, trgovačka društva koja obavljaju zdravstvenu 
djelatnost i privatni zdravstveni djelatnici obvezni provoditi prilikom prijema 
pacijenata od 24. siječnja (,Narodne novine“, br. 10/22.): 


IV. 


Ova Odluka zajedno s obrazloženjem objavit će se na mrežnoj stranici Ravnateljstva 
civilne zaštite na kojoj se objavljuju odluke Stožera civilne zaštite Republike Hrvatske 
za sprječavanje širenja zaraze  koronavirusom, na adresi: https://civilna- 
zastita.gov.hr/odluke-stozera-civilne-zastite-rh-za-sprecavanje-sirenja-zaraze- 
koronavirusom/2304. 

V. 


Ova Odluka objavit će se u ,Narodnim novinama“, a stupa na snagu 25. siječnja 2022. 


